
3750, гр. Димово тел. 09341/2260; тел.-факс. 094/601272   

 e-mail: obstina_dimovo@abv.bg
О Б Я В Л Е Н И Е

Общинска администрация Димово на основание чл. 14 от Наредбата за провеждане на конкурсите и подбора при мобилност на държавни служители и чл. 10а от Закона за държавния служител оповестява обявения със Заповед № РД-02-86/23.04.2024 г. на кмета на община Димово конкурс за заемане на 1 (една) щатна бройка за длъжността Главен експерт „Бюджет и финанси“, дирекция „Административно обслужване и финанси“
Минимални изисквания за заемане на длъжността, предвидени в нормативните актове:

а) степен на завършено образование – бакалавър;

б) минимален професионален опит – 2 (две) години;

в) ранг – IV-ти младши.
Специфични изисквания, предвидени в нормативните актове за заемане на длъжността. Кандидатът трябва:

а) да е български гражданин/гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;

б) да е навършил пълнолетие;

в) да не е поставен под запрещение;

г) да не е осъждан за умишлено престъпление от общ характер на лишаване от свобода;

д) да не е лишен по съответния ред от правото да заема определената длъжност.
Предпочитана област на висшето образование: Стопански науки.

Кратко описание на длъжността:
Организира разработването, приемането и актуализацията на бюджета, касовите отчетите на бюджета,  на общината по пълна бюджетна класификация.

Минимален размер на заплатата за длъжността: 933 лв.


Основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.

Начин на провеждане на конкурса:

а) решаване на тест;

б) интервю.
Българските граждани които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

Необходими документи за кандидатстване:

–  Писмено заявление за участие в конкурс  - Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
– Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема длъжността – Декларация по чл. 17, ал. 3, т. 1 от НПКПМДСл ;

– Копие от документите за придобита образователно-квалификационна степен и специалност, които се изискват за длъжността;

– Копие от документите, удостоверяващи продължителността на професионалния опит или придобития ранг.
Подаването на документите се извършва лично от всеки кандидат или пълномощник на адрес: гр. Димово - 3750, ул. „Г. Димитров” № 137, Център за административно обслужване, Общинска администрация Димово, както и по електронен път на адрес obstina_dimovo@abv.bg, като заявлението и декларацията, следва да са подписани от кандидата с електронен подпис.
Място и срок за подаване на документите:

· Адрес: гр. Димово - 3750, ул. „Г. Димитров” № 137, Център за административно обслужване, Общинска администрация  Димово;

· Лице за контакт: Наталия Кръстева, тел. 09341/2260; 0888 241 544;

· Краен срок за подаване на документите: 09.05.2024 г., 17:00 ч.;
· Ден на публикуване: 25.04.2024 г.;
Общодостъпно място, на което ще се публикуват списъците и всички съобщения във връзка с конкурса: информационното табло в сградата на общинска администрация гр. Димово и интернет страницата на община Димово (www.dimovo.bg).
